3. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 72839 της 8/15 Ιουλ. 1977 (ΦΕΚ  Β΄ 676) Περί ανακλήσεως αδειών που χορηγήθηκαν σε ιδιώτες για την εκτέλεση κινηματογραφικών προβολών στα Σχολεία του Κράτους. Έχοντας υπόψη: 1.Το άρθρο 3 του Ν.Δ./τος 15/21. 9. 1935 «περί ιδρύσεως Γραφείου Μορφωτικού Κινηματογράφου», σύμφωνα με το οποίο οι λεπτομέρειες της συγκροτήσεως του Γραφείου, του καταρτισμού των ειδικών ταινιοθηκών, της λήψεως, προμηθείας και χρησιμοποιήσεως μηχανημάτων και ταινιών καθώς και της λειτουργίας των κινηματογράφων στα Σχολεία του Κράτους θα κανονισθούν με Διάταγμα. 2.Την 4460/76 απόφαση του Συμβουλίου της Επικρατείας κατά την οποία: «θέματα αφορώντα εις τους όρους και τας προϋποθέσεις λειτουργίας εν γένει των κινηματογράφων εις τα Σχολεία του Κράτους ρυθμίζονται δια της εκδόσεως κανονιστικών πράξεων περιβαλλομένων τον τύπον του Διατάγματος». 3.Την 409/77 γνωμοδότηση του Νομικού Συμβουλίου του Κράτους κατά την οποία: α)Το Ν.Δ. της 15/21.9.1935 «περί σχολικού μορφωτικού κινηματογράφου» ισχύει εν τω συνόλω του ρυθμίζον βασικώς τα περί τούτου θέματα. β)Είναι δυνατή, άμα δε και επιβεβλημένη η, το γε νυν έχον, έκδοσις αρμοδίως του υπό του άρθρου 3 αυτού προβλεπομένου κανονιστικού Διατάγματος, προκειμένου όπως δι΄ αυτού καλυφθή εν τω συνόλω του περί σχολικού κινηματογράφου θέμα. Σελ. 720(β) Τεύχος 652 – Σελ. 90 γ)Αι χορηγηθείσαι κατά καιρούς εις εξωσχολικούς παράγοντας άδειαι προβολής μορφωτικών κινηματογραφικών ταινιών εις η δια τα Σχολεία – υφ΄ ους μάλιστα όρους και προϋποθέσεις εχορηγήθησαν – δεν ευρίσκουν έρεισμα εν τω νόμω, δι΄ ο και η Διοίκησις έχει νόμιμον δικαίωμα όπως προβή ελευθέρως εις την ανάκλησιν αυτών». 4.Το γεγονός ότι, αντί των Διαταγμάτων που απαιτεί ο Νόμος, έχουν εκδοθεί κανονιστικές αποφάσεις με τις οποίες καθορίστηκαν οι όροι προβολής κινηματογραφικών ταινιών στα Σχολεία του Κράτους και ανατέθηκαν σε ιδιώτες οι προβολές αυτές, ενώ τα θέματα κανονιστικού περιεχομένου έπρεπε να ρυθμιστούν με Διατάγματα σύμφωνα με το άρθρο 3 του Ν.Δ./τος 15/21. 9. 1935. Επειδή οι αποφάσεις που εκδόθηκαν μέχρι τώρα δεν έχουν νόμιμο έρεισμα και πρέπει να ανακληθούν, αποφασίζουμε: Ανακαλούμε όλες τις αποφάσεις μας που εκδόθηκαν ως τώρα για την προβολή από ιδιώτες κινηματογραφικών ταινιών σε όλα τα Σχολεία Γενικής και Επαγγελματικής Εκπαιδεύσεως, δημόσια και ιδιωτικά. Οι Γενικές Επιθεωρήσεις Μέσης και Επαγγελματικής Εκπαιδεύσεως, καθώς και οι Επιθεωρήσεις Δημοτικής Εκπαιδεύσεως, καλούνται να κοινοποιήσουν την απόφαση αυτή σε όλα τα Σχολεία της περιφέρειας και δικαιοδοσίας τους. Η απόφαση αυτή να δημοσιευθεί στην Εφημερίδα της Κυβερνήσεως. 32.Ι.γ.3 Μορφωτικός – Κινηματογράφος 